ddrg/super_eurlex huggingface dataset:
Úradný vestník L 093 , 08/04/1999 S. 0010 - 0010



Nariadenie Komisie (ES) č. 728/1999 zo 7. apríla 1999 stanovujúce v zmysle článku 7 (3) nariadenia Rady (EHS) č. 2847/93 oznamovaciu lehotu pre rybárske plavidlá spoločenstva vykonávajúce rybolov v Baltskom mori, v úžinách Skagerrak a Kattegat KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2847/93 z 12. októbra 1993 zriaďujúce kontrolný systém uplatniteľný na spoločnú politiku rybolovu [1], naposledy zmenené a doplnené nariadením (ES) č. 2846/98 [2], a najmä článok 7 (3), keďže na základe článku 7 (1) nariadenia (EHS) č. 2847/93 veliteľ rybárskeho plavidla spoločenstva, ktorý chce využívať miesta nakládky a vykládky v členskom štáte, inom ako je členský štát, pod ktorého vlajkou plavidlo pláva, musí tam, kde nie je vytvorená žiadna schéma prístavu zriadeného daným členským štátom, informovať príslušné orgány tohto členského štátu najmenej 4 hodiny dopredu o mieste(-ach) nakládky a vykládky a predpokladanom čase príchodu spolu s množstvami každého druhu, ktorý sa má naložiť a vyložiť; keďže na základe článku 7 (3) vyššie uvedeného nariadenia Komisia môže prijať ustanovenia pre inú oznamovaciu lehotu, berúc do úvahy inter alia, vzdialenosť medzi loviskami, miestami nakládky a vykládky a prístavmi, kde sú predmetné plavidlá registrované alebo zapísané; keďže z pohľadu vzdialenosti medzi loviskami, miestami nakládky a vykládky a prístavmi, kde sú predmetné plavidlá registrované alebo zapísané, kratšia oznamovacia lehota je odôvodnená pre rybárske plavidlá spoločenstva vykonávajúce rybolov v Baltskom mori, v úžinách Skagerrak a Kattegat, ktoré chcú naložiť a vyložiť úlovky v prístavoch určitých členských štátov; keďže opatrenia stanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Bez ohľadu na článok 7 (1) nariadenia (EHS) č. 2847/93 oznamovacia lehota, ktorú musí dodržať veliteľ rybárskeho plavidla vykonávajúceho rybolov v Baltskom mori a v úžinách Skagerrak a Kattegat, a ktorý chce použiť miesta nakládky a vykládky v Dánsku, Nemecku, Švédsku alebo vo Fínsku, nie je kratšia ako dve hodiny. Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od 1. júla 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. apríla 1999 Za Komisiu Emma Bonino člen Komisie [1] Ú. v. ES L 261, 20.10.1993, s. 1. [2] Ú. v. ES L 358, 31.12.1998, s. 5. --------------------------------------------------
Úradný vestník L 114 , 01/05/1999 S. 0046 - 0046



Nariadenie Komisie (ES) č. 921/1999 z 30. apríla 1999 o zvláštnych opatreniach pre distribúciu stiahnutého ovocia a zeleniny z trhu pre utečencov z Kosova KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], ktoré bolo naposledy zmenené nariadením (ES) č. 857/1999 [2], a to predovšetkým na jeho článok 30 (7), (1) keďže nariadenie Komisie (ES) č. 659/97 [3], naposledy zmenené nariadením (ES) č. 729/1999 [4], určuje podrobné pravidlá na uplatnenie nariadenia (ES) č. 2200/96 pokiaľ ide o intervenčné dohody v oblasti ovocia a zeleniny a predovšetkým o bezplatnú distribúciu produktov stiahnutých z trhu ako humanitnú pomoc mimo územia spoločenstva; (2) keďže článok 14 (3) a článok 16 (2) uvedeného nariadenia určujú podmienky a vyžadujú nejaké rozhodnutie Komisie pred každým vykonaním bezplatnej distribúcie mimo územia spoločenstva; (3) keďže je dobre známa urgentná potreba potravinovej pomoci utečencov, ktorí sa stali obeťami krízy v Kosove, a rodín, ktoré ich prichýlili; (4) keďže, aby sa umožnila pomoc týmto ľuďom, mali by sa derogovať niektoré ustanovenia článku 14 (3) a článku 16 (2) nariadenia (ES) č. 659/97 až do ďalšieho oznámenia; (5) keďže by sa mali označiť oblasti, v ktorých sa táto výnimka uplatní; (6) keďže opatrenia zabezpečené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Článok 14 (3) a článok 16 (2) nariadenia (ES) č. 659/97 sa neuplatní na vykonanie bezplatnej distribúcie týkajúcej sa utečencov z Kosova a ich hostiteľských rodín na území Federálnej republiky Juhoslávie (Srbska a Čiernej Hory), Albánska, bývalej juhoslovanskej republiky Macedónska, Bosny a Hercegoviny, Bulharska a Rumunska. Členské štáty pošlú Komisii s cieľom tejto činnosti nasledovné: - prvý pracovný deň každý mesiac informácie určené v prílohe VI k nariadeniu (ES) č. 659/97 o dokončených operáciách, - kópiu oznámenia poslanú Podvýboru FAO (Organizácie pre potraviny a poľnohospodárstvo Spojených národov) pre nakladanie s nadprodukciou. Článok 2 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. apríla 1998 Za Komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 108, 27.4.1999, s. 7. [3] Ú. v. ES L 100, 17.4.1997, s. 22. [4] Ú. v. ES L 93, 8.4.1999, s. 11. --------------------------------------------------
Úradný vestník L 122 , 12/05/1999 S. 0034 - 0034



Nariadenie Komisie (ES) č. 999/1999 z 11. mája 1999, ktorým sa mení a dopĺňa nariadenie (ES) č. 293/98, pokiaľ ide o rozhodujúcu skutkovú podstatu týkajúcu sa dopravných nákladov spojených s ovocím a zeleninou, ktoré sa po ich stiahnutí z trhu zadarmo rozvezú KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2799/98 z 15. decembra 1998 o agromonetárnej úprave po zavedení eura [1] a najmä na jeho článok 3 ods. 2, (1) keďže nariadenie Komisie (ES) č. 293/98 [2], naposledy zmenené a doplnené nariadením (ES) č. 519/1999 [3], stanovuje rozhodujúce skutkové podstaty v odvetví ovocia a zeleniny, ako aj v odvetví spracovania ovocia a zeleniny; (2) keďže článok 15 prílohy V k nariadeniu Komisie (ES) č. 659/97 zo 16. apríla 1997, ktoré stanovuje vykonávacie pravidlá k nariadeniu Rady (ES) č. 2200/96 týkajúcemu sa intervenčných opatrení v odvetví ovocia a zeleniny [4], naposledy zmenenému a doplnenému nariadením (ES) č. 729/1999 [5], povoľuje príplatok k dopravným nákladom spojeným s ovocím a zeleninou, ktoré sa po ich stiahnutí z trhu zadarmo rozvezú; keďže zo skúseností vyplýva, že takúto dopravu spravidla uskutočňujú výrobcovia v členských štátoch, ktoré nezaviedli euro, keď z trhu sťahujú predmetné výrobky; keďže doprava a tieto stiahnutia z trhu sa uskutočňujú najčastejšie súčasne alebo len s rozdielom málo dní; keďže by preto najmä so zreteľom na zjednodušenie administratívneho postupu mal platiť len jeden prepočítací kurz pre obe činnosti, a to na základe článku 3 ods. 2 nariadenia (ES) č. 2799/98 a odchylne od článku 4 ods. 2 nariadenia Komisie (ES) č. 2808/98 z 22. decembra 1998 ustanovujúceho vykonávacie pravidlá agromonetárnej úpravy v poľnohospodárstve po zavedení eura [6]; (3) keďže opatrenia tohto nariadenia sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Článok 3 ods. 2 nariadenia (ES) č. 293/98 sa nahradzuje takto: "2. Prepočítavací kurz platný pre paušálne čiastky uvedené v článku 15 ods. 1 nariadenia (ES) č. 659/97 a stanovené v bode 1 prílohy V k tomu istému nariadeniu je poľnohospodárskym prepočítavacím kurzom podľa odseku 1 tohto článku." Článok 2 Toto nariadenie nadobúda účinnosť 1. júna 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 11. mája 1999 Za Komisiu Franz Fischler člen Komisie [1] Ú. v. ES L 349, 24.12.1998, s. 1. [2] Ú. v. ES L 30, 4.2.1998, s. 16. [3] Ú. v. ES L 61, 10.3.1999, s. 27. [4] Ú. v. ES L 100, 17.4.1997, s. 22. [5] Ú. v. ES L 93, 8.4.1999, s. 11. [6] Ú. v. ES L 349, 24.12.1998, s. 36. --------------------------------------------------
Official Journal L 166 , 01/07/1999 P. 0056 - 0056



NARIADENIE KOMISIE (ES) č. 1432/1999 z 30. júna 1999, ktoré z hľadiska operácií potravinovej pomoci mení a dopĺňa nariadenie (EHS) č. 1162/95, ktoré stanovuje zvláštne podrobné pravidlá uplatňovania systému dovozných a vývozných licencií pre obilniny a ryžu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami(1), naposledy zmenené a doplnené nariadením Komisie (ES) č. 1253/1999(2), najmä na jeho článok 9 2), so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou(3), naposledy zmenené a doplnené nariadením (ES) č. 2072/98(4), najmä na jeho článok 9 2), (1) keďže článok 7 3) nariadenia Komisie (ES) č. 1162/95(5), naposledy zmeneného a doplneného nariadením (ES) č. 444/98(6), stanovuje kontrolné obdobie pred vydaním licencií pre vývoz všetkých obilnín, vrátane ryže a väčšiny spracovaných produktov, kvôli riziku, ktoré existuje pri vydávaní licencií pre veľmi veľké objemy; keďže udržanie tohto mechanizmu nie je opodstatnené pre nekomerčné vývozy s cieľom poskytovania potravinovej pomoci národnej alebo spoločenstva, alebo pre určité dodávky humanitárnych agentúr; keďže preto by sa mal článok 7 zmeniť a doplniť a malo by sa pripraviť ustanovenie zmeny a doplnku s okamžitou účinnosťou; (2) keďže opatrenia uvedené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Posledný pododsek článku 7 3) nariadenia č. 1162/95 sa nahrádza textom: "Prvý pododsek sa nevzťahuje na licencie vydané v súvislosti s vyhlásenými verejnými súťažami alebo licenciami uvedenými v článku 14a nariadenia (ES) č. 3719/88, ktoré sú vydané na účel operácie potravinovej pomoci v zmysle článku 10 4) Dohody o poľnohospodárstve uzavretej ako súčasť uruguajského kola multilaterálnych obchodných rokovaní. Kontrolné obdobie sa nevzťahuje na vydávanie vývozných licencií, ak žiadosti na objem 20 ton alebo menej predkladá humanitárna agentúra bez priloženej žiadosti o náhradu.". Článok 2 Toto nariadenie nadobudne účinnosť na druhý deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 30. júna 1999 Za Komisiu Franz FISCHLER člen Komisie 1) Ú. v. ES L 181, 1.7.1992, s. 21. 2) Ú. v. ES L 160, 26.6.1999, s. 18. 3) Ú. v. ES L 329, 30.12.1995, s. 18. 4) Ú. v. ES L 265, 30.9.1998, s. 14. 5) Ú. v. ES L 117, 24.5.1995, s. 2. 6) Ú. v. ES L 56, 26.2.1998, s. 12.
Úradný vestník L 195 , 28/07/1999 S. 0007 - 0008



Nariadenie Komisie (ES) č. 1645/1999 z 27. júla 1999, ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 1068/97 [2], a najmä na jeho článok 6 ods. 3 a 4, (1) keďže v súlade s článkom 5 nariadenia (EHS) č. 2081/92 zaslalo Francúzsko Komisii dve prihlášky na zápis názvov ako označení pôvodu alebo zemepisných označení; (2) keďže tieto prihlášky v súlade s článkom 6 ods. 1 nariadenia (ES) č. 2081/92 spĺňajú všetky požiadavky nariadenia, a najmä skutočnosť, že obsahujú všetky potrebné informácie stanovené v jeho článku 4; (3) keďže po uverejnení názvov uvedených v prílohe k tomuto nariadeniu v Úradnom vestníku Európskych spoločenstiev [3] Komisii neboli doručené žiadne námietky v zmysle článku 7 nariadenia (ES) č. 2081/92; (4) keďže tieto názvy by mali byť z tohto dôvodu zapísané do registra chránených označení pôvodu a chránených zemepisných označení, a teda chránené ako označenie pôvodu a chránené zemepisné označenie v celom spoločenstve; (5) keďže príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 872/1999 [5], PRIJALA TOTO NARIADENIE: Článok 1 Názvy uvedené v prílohe sa týmto dopĺňajú do prílohy k nariadeniu Komisie (ES) č. 2400/96 a zapisujú do Registra chránených označení pôvodu a chránených zemepisných označení ako chránené označenie pôvodu (CHOP) a chránené zemepisné označenie (CHZO), ako stanovuje článok 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti s je priamo uplatniteľné vo všetkých členských štátoch. V Bruseli 27. júla 1999 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES C 387, 12.12.1998, s. 22; Ú. v. ES C 343, 11.11.1998, s. 7. [4] Ú. v. ES L 327, 18.12.1996, s. 11. [5] Ú. v. ES L 110, 28.4.1999. s. 4. -------------------------------------------------- PRÍLOHA VÝROBKY UVEDENÉ V PRÍLOHE I K ZMLUVE ES, URČENÉ NA ĽUDSKÚ SPOTREBU Ovocie, zelenina a obilniny FRANCÚZSKO Mâche nantaise (CHZO) Coco de Paimpol (CHOP) --------------------------------------------------
Úradný vestník L 268 , 16/10/1999 S. 0003 - 0003



Nariadenie Komisie (ES) č. 2197/1999 z 15. októbra 1999, ktorým sa menia a dopĺňajú nariadenia (EHS) č. 548/89 a (EHS) č. 812/89 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 1835/1999 [2], a najmä na jeho článok 9, (1) keďže nariadenie Komisie (EHS) č. 548/89 [3] a nariadenie (EHS) č. 812/89 [4] stanovuje opatrenia pre zatrieďovanie do kombinovanej nomenklatúry, okrem iného, pletených odevov; (2) keďže rozsudok súdu C-338/95 z 20. novembra 1997 [5] sa zaoberal zatriedením šiat a nočných košieľ; (3) keďže je preto potrebné stanoviť odôvodnenie zatriedenia výrobkov uvedených v bode 1, 2 a 3 v prílohe k nariadeniu (EHS) č. 548/89 a výrobkov uvedených v bode 1, 2 a 3 v prílohe k nariadeniu (EHS) č. 812/89; (4) keďže opatrenia stanovené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 V stĺpci 3 (odôvodnenie) druhý odsek bodov 1, 2 a 3 prílohy k nariadeniu (EHS) č. 548/89 a druhý odsek bodov 1, 2 a 3 prílohy k nariadeniu (EHS) č. 812/89 sa nahrádzajú týmto odsekom: "Zatriedenie ako nočná košeľa sa vylučuje, pretože príslušný odev, z dôvodu jeho charakteristiky, sa môže nosiť rovnako v posteli ako aj inde, a preto nie je určený na nosenie výhradne alebo hlavne ako nočný odev." Článok 2 Toto nariadenie nadobúda účinnosť deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. októbra 1999 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 224, 25.8.1999, s. 5. [3] Ú. v. ES L 60, 3.3.1989, s. 31. [4] Ú. v. ES L 86, 31.3.1989, s. 25. [5] Wiener S. I. GmbH v. Hauptzollamt Emmerich, [1997] ECR I-6495. --------------------------------------------------
Úradný vestník L 275 , 26/10/1999 S. 0002 - 0003



Nariadenie Rady (ES) č. 2249/1999 z 22. októbra 1999, ktorým sa otvára colná kvóta spoločenstva na dovoz vykosteného sušeného mäsa z hovädzieho dobytka RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, so zreteľom na návrh Komisie, keďže: (1) V rámci rokovaní o dohode medzi Európskym spoločenstvom a Švajčiarskou konfederáciou o obchode s poľnohospodárskymi výrobkami sa spoločenstvo zaviazalo otvoriť od 1. júla 1999 samostatnú colnú kvótu na vykostené sušené hovädzie mäso. Dohoda bola podpísaná 21. júna 1999. (2) Na dosiahnutie súladu s podmienkami záväzku spoločenstva je potrebné ustanoviť takú preferenčnú úpravu, ktorej platnosť sa skončí 12 mesiacov po nadobudnutí účinnosti dohody. (3) Z dôvodov zjednodušenia by sa táto kvóta mala ustanoviť na viacročnom základe s 12 mesačnými obdobiami; posledné obdobie tejto kvóty však by mohlo byť kratšie ako 12 mesiacov, podľa skutočného dátumu nadobudnutia účinnosti dohody; v takom prípade je potrebné splnomocniť Komisiu, aby podľa toho upravila dostupné množstvo s ohľadom na výšku colnej kvóty. (4) Po skončení prechodného obdobia, ktoré sa skončí jeden rok po nadobudnutí účinnosti dohody, budú podmienky preferenčného dovozu vykosteného sušeného hovädzieho mäsa zo Švajčiarska upravené ustanoveniami uvedenej dohody. (5) Podrobné pravidlá uplatňovania tohto nariadenia a najmä ustanovenia, ktorými sa bude kvóta riadiť, by sa mali prijať v súlade s postupom ustanoveným v článku 27 nariadenia Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], PRIJALA TOTO NARIADENIE: Článok 1 1. Týmto sa otvára colná kvóta spoločenstva na viacročnom základe na obdobie od 1. júla jedného roka do 30. júna nasledujúceho roka na dovoz 700 ton čistej hmotnosti vykosteného sušeného hovädzieho mäsa, ktoré patrí pod kód KN ex02102090, v každom takom období. 2. Na kvótu podľa odseku 1 sa neuplatňujú osobitné colné sadzby stanovené v spoločnom colnom sadzobníku. Článok 2 Podrobné pravidlá k tomuto nariadeniu a, podľa potreby, úmerné zníženie ročného množstva v prípade, keď je konečné obdobie colnej kvóty kratšie ako 12 mesiacov sa prijmú v súlade s postupom ustanoveným v článku 27 nariadenia (EHS) č. 805/68. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. júla 1999 do posledného dňa dvanásteho mesiaca nasledujúceho po nadobudnutí účinnosti dohody o obchode s poľnohospodárskymi výrobkami medzi Európskym spoločenstvom a Švajčiarskou konfederáciou. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 22. októbra 1999 Za Radu predseda S. Mönkäre [1] Ú. v. ES L 148, 28.6.1968, s. 24. Nariadenie naposledy zmenené a doplnené nariadením (ES) č. 1633/98 (Ú. v. ES L 210, 28.7.1998, s. 17). --------------------------------------------------
Úradný vestník L 315 , 09/12/1999 S. 0006 - 0006



Nariadenie Komisie (ES) č. 2589/1999 z 8. decembra 1999, ktoré mení a dopĺňa nariadenie (ES) č. 2424/1999 stanovujúce podrobné pravidlá uplatňovania dovozných colných kvót pre sušené vykostené hovädzie mäso stanovené v nariadení Rady (ES) č. 2249/1999 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2224/1999 z 22. októbra 1999, ktorým sa stanovuje colná kvóta spoločenstva na dovoz vykosteného sušeného [1] mäsa hovädzieho dobytka, a najmä na jeho článok 2, keďže: (1) nariadenie Rady (ES) č. 2424/1999z 15. novembra 1999 [2] stanovuje podrobné pravidlá pre uplatňovanie dovozných colných kvót na sušené vykostené hovädzie mäso stanovené v nariadení Rady (ES) č. 2249/1999; definícia vykosteného sušeného mäsa stanovená v predošlom nariadení by sa mala zmeniť a doplniť s prihliadnutím na obchodnú prax; z rovnakého dôvodu by sa mali ustanovenia, ktoré sa vzťahujú na požiadavky refundácie rozdielu colných poplatkov, zmeniť a doplniť; (2) opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (ES) č. 2424/1999 sa mení a dopĺňa takto: 1. Článok 1 ods. 3 sa nahrádza nasledujúcim znením: "3. Dovoz podľa uvedenej kvóty sa vyhradzuje pre vykostené sušené mäso, ktoré spĺňa nasledujúcu definíciu: "Kusy mäsa zo stehna dobytka najmenej 18 mesiacov starého bez viditeľného vnútrosvalového tuku (3 až 7 %) a s pH čerstvého mäsa medzi 5,4 a 5,6; solené, korenené, lisované, sušené iba čerstvým suchým vzduchom, s tvorbou ušľachtilej plesne (kvet mikroskopických húb). Sušina konečného produktu je medzi 41 % a 53 % surového materiálu pred solením."" 2. Druhý pododsek článku 8 písm. (1) sa nahrádza nasledujúcim znením: "Najneskôr do 21. januára 2000 sa musí podať žiadosť o refundáciu v súlade s článkom 878 až 898 nariadenia Komisie (EHS) č. 2454/93 ( [3]) a musí ju sprevádzať buď kópia osvedčenia uvedená v pokynoch pre dovozcov, ktoré sa vzťahujú na dovoz sušeného mäsa hovädzieho dobytka ( [4]), alebo osvedčením vydaným orgánom uvedeným v prílohe II, ktoré osvedčuje, že podľa záznamov o produkcii, ktoré sú k dispozícii, príslušné mäso spĺňa definíciu stanovenú v článku 1 písm. (3)." 3. V článku 8 písm. 2 a 3 sa dátum "1. december 1999" nahrádza dátumom "28. január 2000." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplaniteľné vo všetkých členských štátoch. V Bruseli 8. decembra 1999 Za Komisiu Franz Fischler člen Komisie [1] Ú. v. ES L 275, 26.10.1999, s. 2. [2] Ú. v. ES L 294, 16.11.1999, s. 13. [3] Ú. v. ES L 253, 11.10.1993, s. 1. [4] Ú. v. ES C 266, 21.9.1999, s. 5. --------------------------------------------------
Úradný vestník L 327 , 21/12/1999 S. 0012 - 0012



Nariadenie Rady (ES) 2704/1999 zo 14. decembra 1999, ktorým sa mení a dopĺňa nariadenie (ES) č. 1251/1999 zakladajúce systém podpory pre producentov určitých poľnohospodárskych plodín RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 37, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže: (1) článok 6 (3) nariadenia Rady (ES) 1251/1999 [4] ustanovuje, že pôda vyňatá z obrábania sa v rámci spoločenstva môže použiť na zabezpečenie surovín na výrobu výrobkov, ktoré primárne nie sú určené na spotrebu pre ľudí alebo zvieratá za predpokladu, že sa uplatnia účinné systémy kontroly; (2) aby sa zabezpečil súlad s bodom 7 Memoranda o porozumení o určitých olejninách medzi Európskym hospodárskym spoločenstvom a Spojenými štátmi americkými v rámci GATT, je potrebné poskytnúť možnosť zníženia množstva vedľajších produktov, ktoré sa môžu vyrábať a dávať na potravinové alebo krmivové použitie, ak by celkové množstvo takýchto vedľajších produktov ináč prevyšovalo 1 milión metrických ton, ročne vyjadrených v ekvivalentoch sójovej múky; (3) preto je potrebné, aby sa nariadenie (ES) 1251/1999 zmenilo a doplnilo, PRIJALA TOTO NARIADENIE: Článok 1 K článku 6 (3) nariadenia (ES) 1251/1999 sa pridá tento pododsek: "Ak množstvo vedľajších produktov na potravinové alebo krmivové použitie, ktoré sa pravdepodobne sprístupní ako výsledok pestovania olejnín na pôde vyňatej z obrábania podľa prvého pododseku, na základe odhadovaných množstiev zahrnutých do zmlúv uzatvorených s výrobcami, prevýši 1 milión metrických ton ročne, vyjadrených v ekvivalentoch sójovej múky, za účelom obmedzenia takého množstva na 1 milión metrických ton sa zníži čiastka odhadovaného množstva podľa každej zmluvy, ktoré sa môže použiť na potravinové alebo krmivové použitie." Článok 2 Toto nariadenie nadobúda účinnosť na siedmy deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. decembra 1999 Za Radu predseda K. Hemilä [1] Ú. v. ES C 12, 17.1.1996, s. 11. [2] Ú. v. ES C 141, 13.5.1996, s. 277. [3] Ú. v. ES C 97, 1.4.1996, s. 30. [4] Ú. v. ES L 160, 26.6.1999, s. 1. --------------------------------------------------